
ALKULAUSE 

Arvoisa lukija. 

Suonet anteeksi, kun rohkenen jättad käteesi tämän 
vaatimattoman julkaisun. Olen oppimaton kansanlapsi. 
En ole siksi rohjennutkaan tätä kirjaa julkaista tämän 
sisällön vuoksi. Olen sen tehnyt Suur-Savon Nuoriso- 
seurojen Keskusseuran toiminnan tukemiseksi. Jos tämän 
kirjan myyminen antaa jotakin voittoa yli painatuskus- 
tannuksien, se lankeaa nuorisoseuratyön tukemiseen Suur- 
Savossa. Kun olet ostanut tämän kirjan, olet samalla 
tukenut sitä suurta ihmisyyden työtä, jota nuorisoseu- 
ratkin tämän kansan onnellisuuden luomiseksi tekevät. 

Vuohikangas, joulukuulla 1925. 

TEKIJÄ. 



SAVOLLE 



Mä tiedän seudun armaan, 
mi mulle suojan suo. 
Se aina antaa parhaan 
ja kaiken mulle tuo. 
Tää seutu kaunis Savo on, 
mä sitä lemmin kuolohon. 

Jos minne johtaa tieni, 

jos kunne kulkenen, 

on Savoon mulla mieli, 

mä siitä laulelen. 

Ei mulle muuta kallimpaa 

kuin Savo armas synnyimaa. 

Oi synnyinseutu ihana 

sä kuule vala tää: 

Et koskaan maasi rannoilla 

sä vieraan valtaa nää. 

Yön peikot poikasi aina lyö, 

ei voita koskaan tuhon yö. 



SUUR-SAVON NUORISO- 
SEUROILLE! 

Terve teille, te valon ja valistuksen vartijat! Terve 
teille kansan syvien rivien kohottajat. 
Suur-Savon nuorisoseurat : 

Suoritatte suurta ja kallisarvoista tehtävää. Tahdotte 
ihmisyyskäsitteitä rakkaiden rantojen nuorisolle kirkastaa. 
Tahdotte ihmiselämän tarkoitusta selventää. Pyhä ja 
kallisarvoinen on tehtävänne. 

Sama tarkoitus jokaisen nuorisoseuran toimintaa 
ohjaa. Pistäydyt vilkasliikkeisen kirkonkylän nuoriso- 
seuratilaisuuteen. Menet vaatimattomaan, saloseudulla 
toimivan seuran kokoukseen. Teet huomioita. Saat nähdä 
samojen ihmisyysarvojen saavuttamiseksi työtä tehtävän. 
Kuulet elämän tarkoitusta selvitettävän. 

Ei ole vähäksi arvioitava se tyo, jota Suur-Savon nuo- 
risoseurat suorittavat, vaikkakin paljon on heikkouksia 
toiminnassamme — ehkä virheitäkin. Sittenkin tunnus- 
takaamme nuorisoseurojen merkitys. Uskokaamme täy- 
dellisemmän ja valoisamman tulevaisuuden saavuntaan. 
Toivokaamme sen poistavan nuorisoseurojemme toimin- 



nassa olevat virheet. Eräästä asiasta tietoisena käykääm- 
me työhön: 

Paljon rakkaan Suur-Savon nuorisoa kulkee tuhon 
polkuja — ajattelematta elämän tarkoitusta — tuhlaten 
kallista nuoruusaikaansa turhuuteen, omaksi ja lähimmäi- 
siensä turmioksi. 

Nuorisoseurat: Rientäkää ojentamaan auttavaa kättä! 
Ihmiselämä on liian kallis tuhoutuakseen. Kyllin paljon 
on jo pimeyden ruhtinas saalista saanut. On kiire! Siitä 
tietoisina käykäämme työhön! 



TYÖHÖN 



Käy työhön ystävä kallis, 
jo päivä sarastaa. 
Ken aina taistohon valmis, 
hän kerran voiton saa. 

Jo aamun usvat ne haihtui 
ja saapui päivän koi. 
Myös riennot nuorien vaihtui, 
uus' aika purppuroi. 

Se meitä kutsuvi työhön, 
se vaatii — velvoittaa. 
Ei sorru kansamme yöhön, 
jos kuulet kutsuntaa. 



NUORISOSEURALAISELLE 

Ystävä ! 

Minkä vuoksi olet liittynyt nuorisoseuraan? 

— Oletko tehnyt sen siksi, että toverisikin yhdistyk- 
seen kuuluvat? Oletko tehnyt sen päästäksesi muiden 
mukana kaikkiin tilaisuuksiin? Onko ehkä joku kehoi- 
tuksellaan saanut sinut kirjoittamaan nimesi jäsenkirjaan? 
Mikä on tehnyt sinusta nuorisoseuran jäsenen? — 

— Mieti näitä kysymyksiä hiljaisuudessa — selvitä ne 
itsellesi. 

Onko ehkä joku ulkonainen seikka tehnyt sinusta 
nuorisoseuran jäsenen? Jos on näinkin: Oletko jo vih- 
kiytynyt todelliseksi nuorisoseuralaiseksi ? Ellet — tee se 
jo tätä lukiessasi! On liian paljon nimi jäseniä nuoriso- 
seuroissamme — joukon mukana kulkijoita. He heikon- 
tavat järjestömme voimaa ja ovat häpeäksi koko suurelle 
aatteellemme. Puhdistusta tarvitaan pikaisesti. 

Jokaisen todellisen tnuorisoseuralaisen on nyt käy- 
tävä työhön — virittämään aatteen tulia, sytyttämään 
todellista nuorisoseuraherätystä ihmisrintoihin. — Ei kau- 
vas kuulu muutamien yksilöiden ääni. Tarvitaan valveu- 
tunut nuorisoseura-armeija synnyinmaamme onnea var- 



tioimaan. Huutamaan nuorisollemme: Pysähtykää! Aja- 
telkaa matkanne määrää! 

Jos Suur-Savon nuorisoseura-armeija nyt valvoo: 
Suuri tulevaisuus on nuorisoseuratyöllä. Mutta jos se 
nukkuu välinpitämättömänä: Kaikki on kohta myöhäistä 
— tulevaisuus on menetetty. 

Oman elämämme — kotiseutumme — suuren isän- 
maamme — kaiken sen nimessä, joka on meille rakasta: 
Iskemään palavaa aatteen tulta ihmisrintoihin ! Etsi- 
käämme tämä erisin omaan itseemme. Jos matkamme 
kulkeneekiri onnen polkuja, olemme veljeirime vartijoita. 
Kiireesti rientäkäämme heitäkin pelastukseen neuvomaan ! 



KERHOKURSSIEN PÄÄTTYESSÄ 

(Otavansa 3. U. 25.) 

Vieri viikko taaskin ajan virtaan 
palaamatta sieltä konsanaan, 
jätti suuret muistot ihmisrintaan, 
muistot, jotka elää ainiaan. 

Loimme vqlovallqn temppelissä 
suuret suunnat työlle aattehen, 
työlle^ joka tahtoo ihmisissä 
nostaa eloon uskon riemuisen. 

Uskon, joka vastuksetkin voittaa, 
joka kestää ajan vaihtelut, 
uskon, joka pahat voimat poistaa, 
kestää horjumatta taistelut. 

Täällä hehkui pyhä innon tuli. 
Täällä onnen tunsi ihminen. 
Täällä aren harmaat voimat suli. 
Täällä kaikui totuus ikuinen. 



Nyt jo kutsuu koti taaskin meitä. 
Astuu eteen riennot arkiset. 
Käymme uusin uskom elon teitä, 
rinnassamme suuret toivehet. 

— Kuulkaa, mitä kuiskii Savon kansa, 
mitä sykkii rinnat — sydämet: 
„Meidät sortaa pimeyden valta, 
apuun tulkaa pyhät aattehetf* 

„Apuun tulkaa — pelastusta tuokaa, 
tulkaa kiirehtien — joutuisaan! 
Salon kansallekin päivä suokaa, 
viekää valkeuden valkamaan!" 

Ääni kuulkaa! Vala vannokaatte 
alla viisikannan — tähtösen: 
„Aatteen työt — te aina minut saatte, 
johdan kotiseudun onnehen — " 



NUORISO-OPISTON 
MERKILLE 

Oi tähti pieni, johda kulkuamme, 
vie aatteen työhön lapset temppelin ! 
Sä ole elon tiellä johtonamme 
ja seuraa meitä katsein valvovin. 

Sä, viisikanta, ole onnen tuoja, 
sä johda meidät aikaan menneeseen! 
— Sä olit muinoin esi-isäin suoja, 
nyt siirry tähtilasten sydämeen. 

Te värit Suomen! Tunnus isänmaamme, 
te rakkautta luokaa Suomehen! 
Ett' aina uutta voimaa teiltä saamme 
ja uskon lujan voittoon totuuden. 

Te värit puhtauden, uskon, toivon, 
te kertoelkaa itsekullekin: 
Te saavutatte kerran suuren voiton, 
mutf taisto kuuluu sulle — mullekin. 



Myös merkki raittiuden seuraa meitä, 
se vaatii myrkkymaljan tuomioon, 
siks' kulkiessa elämämme teitä, 
työ raittiuden meidät saakohon! 

— Jos usko elämähän joskus katoo — 
sä johda silloin suojaan temppelin, 

ja anna muistoin viedä meidät valoon 
ja elon alkaa uusin ottehin! 

— Vei tähti muinoin luokse Ihmelapsen 
nuo Itämaiden suuret tietäjät — 

— 5a kanta jilles näytä yli kaiken: 
Voi varjeltua ihrnis-elämät. 

Jos luokse ihmiskunnan pelastajan 
käy matka uupumatta uskoen, 
niin kerran saavutamme onnen ajan 
ja päättyy taistot maiset ihmisen. 



VIIMEINEN TAISTELU 



„Ota ryyppy — niin — et uskalla — olet raukka !" 

Puna syöksähti Martti Hirvikankaan kasvoille. Otsa- 
suonet paisuivat kuuman veren tulvahduksesta. 

„Et uskalla", kaikui hänen korvissaan. 

Heikki Partti seisoi muutaman askelen päässä Martista 
— kädessään täysi litran vetoinen viinapullo. 

„Ota ryyppy — uskallatko — tahdotko olla mies." 

Martti ei ottanut. 

Heikki heitti halveksivan katseen Marttiin. Kohotti' 
sitten pullon huulilleen — ja — joi — joi sen sisällön ai- 
van yhdellä siemauksella puoleen. 

Virkkoi vihdoin : 

„Et ole isäsi poika — olet raukka" 

Martti oli voittanut itsensä. Ei sattunut häneen Hei- 
kin pistopuheet. Rauhallisesti jätti hän Heikin yksin pul- 
loineen ja lähti tallustelemaan Rasikangasta kohden. Mo- 
nenlaiset mietteet askartelivat Martin aivoissa hänen kul- 
kiessaan. 

Mäelle saavuttuaan hän havahtui mietteistään. Hän 
näki edessään ihanan Puulaveden lukemattomine saari-, 
neen. Oli heinäkuun suuri sunnuntai. Luonto oli pukeu- 



tunut parhaaseen juhla-asuunsa. Puiden välistä näkyi 
valkeneva ruisvainio. Aurinko paistoi lämmittävästi. 

Tämä ihanuus toi Martin mieleen opettaja Salo jär- 
ven puheen, jonka hän oli pitänyt nuorisoseuran perusta- 
vassa kokouksessa neljä vuotta sitten. Varsinkin sen lop- 
pusanat olivat lähtemättömästi syöpyneet Martin mieleen. 
Ne kuuluivat: 

„Rakkaat nuoret! Katsokaa ihanaa kotiseutuanne — 
välkkyvää Puulavettä rannan koivuineen — valkenevia 
viljavainioitanne ! Ymmärtäkää mikä aarre on niissä. Sa- 
tojen vuosien työ — isänmaanne — synnyinseutunne. Tie- 
täkää, että paheet uhkaavat tämän seutukunnan väestön 
valloittamalla kaiken tämän ihanuuden tuholta. Liittykää 
siksi nuorisoseuraan, että yhdessä taistellen voisimme pa- 
heet poistaa Jumalan avulla. Saisimme säilyttää ihanan 
kotiseutumme edelleenkin kauniina'' 

Martti oli silloin vasta 12-vuotias poikanen. Kuiten- 
kin painuivat tulisieluisen opettajan mukaansa tempaavat 
sanat hänen mieleensä lähtemättömästi. Nytkin taas tu- 
livat ajatuksiin. 

— Olisihan Marttikin jo siinä iässä, että kelpaisi nuo- 
risoseuraan jäseneksi. Mahtavan Hirviniemen isäntä ei 
kuitenkaan ole antanut pojalleen lupaa siihen. On vain 
sanonut: „Ei se seura ole muita kuin köyhiä ja typeriä 
ihmisiä varten. He vain siihen liittyvät aikaansa tappa- 
maan. Ei siihen rikkaan Hirviniemen perillisen tarvitse 
liittyä. Meillä on rahaa ja tavaraa. Sinä Martti saat ra- 
ihaa niin paljon kuin vain haluat. Kaikki tavarat, mitä 
on minulla, ovat samalla sinun. Olethan ainoa perilliseni. 



On häpeä sinun kuulua samaan seuraan, johon kaikki leh- 
tolapsetkin kelpaavat. Ei poikani ! Etsi sinä rahalla hu- 
via ja hienoa seuraa itsellesi !" 

Martti ei, ollut niitä miehiä, joka moisesta puheesta 
lämpenee. Ei tyytynyt hän isänsä tekemiin päätöksiin. 
Martti tahtoi olla uskollinen esi-isiensä edustaja. He oli- 
vat kaikessa hyvässä eturivin miehinä ainä käyneet, elä- 
neet raitista ja nuhteetonta elämää. Martin isä oli sor- 
tunut huonoille poluille. Oli sukunsa häpäisijä. Martti 
oli elämällään päättänyt tuon häpeän poistaa. Hän tunsi 
sukunsa menneisyyden ja sen kunnioitus oli saattanut 
Martin Heikki Partin tarjouksenkin hylkäämään, vaikka 
vähän kaivelikin Heikin sanat „et uskalla" 

Opettaja Salojärven sanat Martin rinnassa taaskin pu- 
huivat: „Saisimme säilyttää ihanan kotiseutumme edel- 
leenkin kauniina." 

— Kaunis kotiseutu ! 

Oli tosiaankin kaunis kotiseutu. Ihana heinäkuun 
sunnuntai näytti sen kerrassaan suuremmoisena. Martin 
huulilta pääsi hiljaa sanat: „Kotiseutu kullan kallis." 

— Tämän jälkeen näki metsä kauniin tapauksen. — 
Nuori mies polvistui maahan ja rukoili: „Herra tai- 
vasten! Isä maan lapsien! Kuule nöyrä huokaus: Var- 
jele ihmislapsi lankeamasta! Auta pitämään lupaus: En 
myrkky juomalla sieluani koskaan tahraa!" 

Martti eli onnellisen hetken elämässään. — Mitä voi- 
sin tehdä kotiseutuni suojelemiseksi „edelleenkin kau- 
niina." — Tämä ajatus kypsytti päätöksen: „Liityn nuo- 
risoseuraan, sanokoon isä mitä hyvänsä." 



Tämä päätös mielessään jatkoi Matti matkaansa kou- 
lulle 

Kun opettaja Salojärvi oli kuullut Martin asian, 
iloitsi hän vilpittömästi uuden jäsenen liittymisestä seu- 
raan. Hän otti laatikostaan nuorisoseuran jäsenkirjan ja 
siihen sai Martti tehdä tarpeelliset merkinnät. Kirja jä- 
tettiin pöydälle kuivumaan ja opettaja pyysi Marttia puu- 
tarhaansa puhelemaan, 

Kauvan he eivät ehtineet siellä keskustella, kun Mar- 
tin isä tuli koululle. Oli mies loukannut jalkansa ja tuli 
sitä sidottamaan. Opettaja suoritti paikkakunnalla näet 
lääkärin virkaakin. Vahvasti oli Matti, se oli Hirvinie- 
men isännän nimi, nytkin humalassa. Opettaja meni si- 
tomaan loukkaantunutta jalkaa ja Martti lähti kotiinsa. 
Hän häpesi isänsä kurjaa tilaa. 

Viinan löyhkä täytti huoneen. Opettajan mieli teki 
jotakin puhua, mutta hän ei löytänyt sopivaa alkua. Kun 
Matti huomasi pöydällä avonaisen kirjan, jossa oli Martti 
Hirvikankaan nimi viimeisenä, kysyi hän opettajalta, 
mikä kirja se tuo on. 

Opettaja selittää, että se on nuorisoseuran jäsenkirja, 
ja juuri Marttikin liittyi seuran jäseneksi. 

Tämä saa juopuneen isän raivostumaan. Hän repäi- 
see lehden pois kirjasta — rutistaa sen kouraansa ja pai- 
naa vihdoin paperin taskuunsa, 

— Opettaja Salo järven silmät samentuvat kyynelistä, 
jotka vierivät poskia pitkin lattialle. Hän ei jaksa puhua 
mitään. 

Pian saa hän jalan sidotuksi. Matti kysyy, mitä opet- 



tajan vaivat maksavat. „Eihän ne mitään", vastaa opet- 
taja. Horjuen ja hoiperrellen poistuu Matti koululta. 

Kesäisin kulki Hirviniemen taloon suora tie maan- 
tieltä pellon piennarta pitkin. Matti tapasi poikansa Mar- 
tin istumassa pellon kiviaidalla ja ihailemassa valkenevaa 
ruisvainiota. Tullessaan Martin kohdalle kaivoi hän tas- 
kustaan rutistetun paperipallon ja heitti sen hänen jalkoi- 
hinsa. Sitten jatkoi hän matkaansa edelleen mitään puhu- 
matta taloansa kohden. 

Martti ihmetteli mikä mahtoi tuo paperi olla, otti sen 
maasta ja oikoi. Samassa selvisi hänelle kaikki — isä 
ei anna lupaa nuorisoseuraan liittymiseen. 

Taaskin kohoaa puna Martin kasvoille. Häntä suu- 
tuttaa. Martti taisteli ankaran sisäisen taistelun itsensä 
kanssa ja ratkeaa virnein hillittömään itkuun. Kauan vii- 
pyy Martti pellon pientareella. 

Hän herää vasta sitten todellisuuteen, kun Heikki 
Partti, Martin isä ja pari muuta miestä tulevat hoilaten 
Hirviniemestä pellon piennarta pitkin. Ovat niin huma- 
lassa, että tuskin pysyvät pystyssä. Koko päivän olivat 
ryyppineet ja vihdoin juolahti heidän päähänsä lähteä 
sorsajahtiin Ruokolahdelle. Oli jo melkein ilta. 

Kun miehet saapuvat Martin kohdalle, ottaa Heikki 
pullon taskustaan ja tarjoaa ryyppyä. — „Ota ryyppy — 
olethan mies/' Toiset nauravat Martille pirullisesti. 

Nyt unohtui Martilta koko maailma. Ei muistanut hän 
tänään päivällä tekemäänsä suurta lupausta, vaan tarttui 
ahnaasti pulloon ja — juo ensimäisen kerran elämässään. 
— Ottaa oikein „miehen" tavalla. 



„Niin poikani. — Onhan sinussa miestäkin" — virk- 
kaa isä. 

„Hei veljet! Nyt ryypätään Martin miehuudelle." 
Ja he ryyppäsivät. 

Joivat niin, että sorsajahtiin meno jäi kesken. Nuk- 
kuivat pellon pientareelle. 

Martin päässä jyskytti kauheasti — päätä huimasi. 

Mies oli ensimäisen kerran elämäsään juonut viinaa. 

Omituinen tuska ahdisti Marttia. Hän muisti, mitä 
päivällä oli tapahtunut — tuli mieleen opettaja Salojär- 
ven puhe 4 vuotta sitten. 

Mitä? 

Oliko hän juonut? Rikkonut elämänsä suurimman 
lupauksen? Sanomaton inho itseään kohtaan täytti Mar- 
tin mielen. Hän näki elämänsä mustana ja valottomana 
edessään. 

Mitä oli hänellä? 

Ei mitään. Juoppo isä. Äitikin oli multien alla. Ei 
ystävää maailmassa. 

Martti ottaa isän haulikon maasta — siellä oli panos 
sisällä — vetää hanan vireeseen — asettaa liipasimen 
aidassa olevan oksan kohdalle — suuntaa piipun päätänsä 
kohti — painaa pyssyä 

Seuraavassa tuokiossa on Martti Hirvikangas jättä- 
nyt maailman. Taisteli viimeisen taistelunsa. 

Ei haulikon pamahduskaan saanut nukkuvia miehiä 
hereille. 

Yhä nukkuivat. 

Vierellä kylmänä hyvä Martti poika. Matti Hirvikan- 



kaan maassa oleva viinapullo oli vieressä. Hänen vierel- 
lään aivon riekaleita — kauempana — päättömänä — 
Martin kylmä ruumis. 

Vihdoinkin herää Matti — ensimäisenä. Näkee kai- 
ken. Huomaa, mitä on tapahtunut — 

Sanomaton tuska täyttää isän rinnan. — Näinkö päät- 
tyi mähtavan Hirvikankaan suvun olemassaolo! Viimei- 
nen edustaja jätti elämän — itsemurhaajana. Lepää kyl- 
mänä valkenevan vainionsa vierellä. 

On keskiyö. 

Opettaja Salojärvi saapuu Kangasniemen kirkonky- 
län nuorisoseurajuhlasta puhumasta. Hän ajaa pyörällä. 

Päästyään Hirviniemen pellon kohdalle huomaa hän 
seh pientareella jotakin erikoista. Opettaja hyppää pois 
pyörältä rientäen katsomaan. Näkee kaiken. Ylpeä 
Öirviniemen isäntä on murtunut — hän itkee ääneensä. 
Huomattuaan opettajan saa mies muutamia sanoja huulil- 
taan: ,Jos poikani sai liittyä nuorisoseuraan 

Enempää ei isä jaksanut. Hän vaipui maahan ■ — hartiat 
nytkähtelivät — 

Opettaja Salo järven posket kastuivat. Silmissä hel- 
meili tuskaiset kyyneleet. 



IHMINEN 



Sät olet kuva Jumalan, 

et myrkkyviinin juoja. 

Se viepi sielus turmahan, 

on ryyppy tuskan tuoja. 

— se ihmis' arvon alentaa 

ja katseen puhtaan samentaa. — 



SUOMEN KANSALAISELLE 



Kuule mitä sykki ajan rinta! 
Mihin suomalaista kutsutaan? 
— Saapuu kansallesi elon ilta 
ellet nouse päivää valvomaan. — 

Kirot myrkky juoman tekee työtä, 
sortaa maahan kuvaa Jumalan. 
Kansa kulkee kohti ikiyötä, 
hylkää kaiken pyhän — puhtahan. 

Kansa Suomen! Eteen Herran taivu! 
Apuun huuda voima taivallan! 
Yhä uudestansa maahan vaivu! 
Käänny puoleen hyvän Jumalan! 

Huuda armahdusta maalle Suomen! 
Pyhään pyyntöön nöyrry ainiaan! 
Silloin nousta voipi uusi huomen, 
Herra jos käy kansaa turvaamaan. 



Maahan sortuu aina mainen mahti. 
Hetken kestää voima ihmisen. 
Totuus jos on aikakauden vahti, 
silloin saapuu onni ikuinen. 

Silloin kerran vielä raitis kansa 
Suomen maassa valvoo onneaan. 
Loppuu myöskin pimeyden valta. 
Tätä aikaa käymme toivomaan. 



LAPSUUDELLE 

Oi sinä ihana lapsuus! 

Aika huolettomuuden, viattomuuden ja puhtahan 
onnen. Sinä elämän todellisuuden näytät ihailtavan kau- 
niina maan vaeltajalle. Annat ihmislapsen kulkea ylä- 
puolella alhaisia pyyteitä, puhtauden teitä. 

Lapsuus! Sinussa luomakunnan kruunu puhtautta 
säteilee, muistuttaa ihmisen alkuperää — Luojan kuvaa. 

Ei kimmeltävät jalokivet, hohtava kulta, pyyntö mai- 
sen kunnian ole puhtauden kruunuun saaneet himmentä- 
viä täpliään painaltaa. 

Suuri on ihmiselämän kevät. Vanhus valkohapsi lii- 
kutetuin mielin tekee kunniaa sinua muistellessaan. 

Mies parhaimmissa elinvoimissaan mykkänä seisten 
elää uudestaan ja uudestaan sinun riemuissasi, riennois- 
sasi — suruissasikin. 

Nuorukainen astuu päivästä päivään tietänsä selvene- 
vässä todellisuudessa, taitellen elämänkeväänsä ruusuja, 
iloiten siitä, että oli kerran aika, jolloin vain ruusutarho- 
jen poikki kulki ihmisen kuljettavaksi annettu tie. 

Vaikkakin raunioiksi raukeaa lapsuustoiveet todellisen 



elämän edessä, vaikka särkyvätkin lapsuusunelmamme, ei 
sittenkään elämän kevään aarteet koskaan katoa. 

Katoaa jalokivien kimmellyt, mainen kulta ja kunnia. 
Elämänkevään aarteet eivät koskaan. 

Miksi? Vain siksi, että säteilevä puhtaus ja lapsuus- 
ajan todellinen usko ovat ikuisesti eläviä. 

Aikakausien vaiheet eivät ikuisia arvoja pysty hau- 
taamaan. Elämän arkipäiväisyys antäa rauhan puhtau- 
den ja lapsuususkon kallisarvoisille totuuksille. 

Katala varaskin lankeaa maahan saapuessaan pyhi- 
tettyjen aarteiden eteen. 

Syntymäpaikka! Koti lapsuuden, isä ja äiti! Te 
tuotte arvoja sellaisia erehtyväisen ihmisen tielle, joiden 
edessä täytyy hiljentyä sydämen pohjasta lähtevään kii- 
tokseen, kiittää valkeuden majakoista vaaroja täynnä 
olevan elämäntaipaleen varrella. 

Lapsuusaika! Koti, isä ja äiti! Teillä on ihmeellinen 
taikavoima — voima sellainen, joka saa nöyrtymään 
ylpeimmänkin ihmisen — voima sellainen, joka kiveäkin 
kovemman sydämen saa murtumaan, paatuneimmankin 
pahantekijän katumaan tekojaan ja tekemään niistä 
parannnuksen. 

Muistot lapsuuden! Kaikkialle seuraatte te ihmistä. 
Saavutte kuningaspalatseihin, vaellatte maanalaisiin ran- 
gaistusluoliinkin julistamaan ihmisille ikuista totuutta. 
Muistuttamaan: Maan valtias, luomakunnan kruunu, etsi 
totuutta, puhtautta. 

Lapsuusajan muistot ovat ihaninta elämän kultaa. 



KOTISEUDULLE 



Mä lemmin seutua synnyinmaan, 
sen hyväksi voimani annan. 
Siir elän ja kuolen, jos vaaditaan, 
sen eteen mä tarmoni kannan. 

Sain leikkiä lasna sun kunnaillas, 
sain paljosta nauttia silloin. 
Sain iloita keväisin lehdoissas, 
— nyt haaveilen niistä mä illoin. 

Nyt paljosta kannan mä kiitostain, 
sen sieluni pohjasta nostan. 
Sä hellästi vaalit mun onneain, 
soit lapselle miehuuden voiman. 

Mä onnea puhtainta rinnassain 

sun helmahas vaipuen tunsin. 

Kun muistoihis vaivun mä matkallain, 

niin maasta mä hetkeksi nousin. 



Sain nousta mä murheista summaan, 
jäi taakseni aine ja kulta. 
Mä arvojen ikuisten maille saan, 
jäi maahan murheiden multa. 

Mut hetkisen viivyin mä onnessain, 
pois kiiti jo muistojen sarja. 
Mä tunsin: On ankara elo ain 
ja nähtävän totuuden valta. 



SAVOLAISELLE 

Katsahda menineisyyteen 
Savolainen ! 

Katsahda vuosisata taaksepäin menneisyyteen. Tee 
huomioita, mitä sen aikana on tapahtunut. Tarkastele 
Mikkelin läänin elämää. 

Mitä huomaat ? 

Näet nuorisoseuratoiminnan päässeen huomattavam- 
min vaikuttamaan läänin elämään sen jälkeen kuin Mik- 
kelin läänin kuvernööri tammik. ii pnä 1899 oli hyväk- 
synyt Suur-Savon Nuorisoseurojen Keskusseuran sään- 
nöt ja tämä otti liikkeen johdon käsiinsä. 

Ne vähäiset lähteet, joita tämän kirjoittajalla on käy- 
tettävänään, kertovat jo tätä ennen olleen läänissä 11 nuo- 
risoseuraa. Vanhin lienee vielä nytkin voimaperäisesti toi- 
miva Mäntyharjun nuorisoseura, joka on perustettu v. 
1894. Tämä ei ole aivan varma, koska ei ole tiedossa kaik- 
kien seurojen perustamisvuotta. Kuitenkin on Mäntyhar- 
jun nuorisoseura yksi vanhimmista seuroistamme. Suuri 
merkitys on läänin nuorisoseuratoiminnassa ollut Mikke- 
lin lähellä toimineen Tuukkalan nuorisoseuran vaikutuk- 



sella. Seura on perustettu 1897. Tuukkalan nuorisoseu- 
ran ansioksi lienee surimmalta osalta laskettava Keskus- 
seuran syntyminen. 

Tämä seura voimiensa mukaan oli tukemassa kaikkia 
hyviä asioita. Keski- Savon kansanopiston oli määrä muu- 
taman vuoden perästä siirtyä Joroisista Mikkelin pitä- 
jään Otavan aseman lähelle. Tuukkalan nuorisoseura 
edisti tätäkin asiaa huomattavasti. Se silloisen Otavan 
nuorisoseuran kanssa järjesti Mikkeliin V.P.K:n talolle 
juhlailtaman, jossa asian tärkeyttä suurille kansa joukoille 
selvitettiin. Tulot lahjoitettiin kansanopiston rakennus- 
rahastoon. 

Tämä iltama oli alkuna Mikkelin läänin nuorisoseuro- 
jen yhteistyölle. Nämä nuorisoseurat, jotka yhteistoi- 
minnan alottivat, ovat nykyisin kuolleessa tilassa. Tule- 
vaisuus näyttää, nousevatko ne koskaan puolustamaan 
kunniakasta paikkaansa nuorisoseurarintamalla. 

Kehitys kulki Keskusseuran perustamisen jälkeen 
nopein askelin eteenpäin. Sitä oli edistämässä Keskus- 
seuran oma sanomalehti „Opiksi ja huviksi" sekä monet 
Keskusseuran toimittamat kirjat, joista huomattavampia 
ovat johtaja K. R. Kareksen kirjoittamat „ Nuorisoseurat 
maalaisnuo rison itsekasvatusseuroina" ja „ Varjele sydä- 
mesi". Lisäksi useita innostuneita ja oppineita puhujia 
vaelsi ympäri maakuntaa aatteen tulia virittelemässä. Toi- 
minta oli parhaimmassa käynnissä 1908. Silloin kuului 
Keskusseuraan 60 paikallisseuraa ja oli niissä jäseniä yli 
2,000 kansalaista. Työtä ohjasi tarmolla Keskusseuran 
silloinen sihteeri, kanttori E. Rytkönen. Hänen ansiok- 



seen on laskettava nuorisoseuratyön silloinen voimape- 
räisyys. Oli kyllä monia muitakin tarmon miehiä työssä, 
mutta suurimman kuorman kantoi hän. 

Kenen syytä lienee se, että nuorisoseuratoiminta on 
päässyt lamautumaan. Monet ennen viljelyksessä olleet 
aatteen vainiot kasvavat nykyisin aineen sammalta. 

Ehkä lienee aikakin siihen syypää. On kuitenkin nyt 
pikaisesti jälleen noustava toimimaan. Vain 40 nuoriso- 
seuraa on koko laajassa Suur-Savossa. Niissä on jäseniä 
846 kansalaista. Jos nämä 40 nuorisoseuraa olisivat kaikki 
oikeita nuorisoseuroja, olisihan meillä silloin jotakin, 
mutta valitettavasti ei näin ole asiat. 

On tartuttava työhön pikaisesti. Kenelle kansamme 
onnellisuus ja hyvinvointi jotakin merkitsee, hän astu- 
koon taisteluun — taisteluun pahuuden valtoja vastaan. 

Viimeisen eletyn vuosisadan aikana on maanviljelyk- 
sen alallakin suuri kehitys läänissämme tapahtunut. 
Museoon joutavat kohta puiset maan vii jelyskalut. Koneet 
ja uudenaikaiset työaseet voittavat yhä enemmän käytän- 
töä. Kun nyt elettävä vuosisata vierähtää ajan virtaan, 
silloin jo tämän läänin maanviljelijätkin tyysten luopuvat 
vanhoista, epäkäytännöllisistä puisista työaseistaan sekä 
uskovat puimakoneiden y.m. nykyaikaisien työvälineiden 
tehokkuuteen. 

Uskonnolliset harrastukset kuuluvat myöskin kiin- 
teästi Suur-Savon väestön elämään. Jo 1300-luvun 
alussa on „Savilahden" seurakunnan kivisessä kirkossa 
Jumalansanaa julistettu. Herännäisyysliike, joka alkoi 



1700-luvun aikana, löysi Suur- Savostakin kiitollista maa- 
perää. Antti Manninen (1824 — 87) tunnetaan yhtenä 
läänimme huomatuimmista herännäisyysliikkeen johta- 
jista. 

Viimeisen vuosisadan aikana on kaikkinainen hengen- 
viljelys hiljalleen vallottanut maaperää Keski-Savossakin 
eli Mikkelin läänin alueella. 

Ne tiedot, joita on saatavana esim. kansan lukutaidon 
kehittymisestä, kertovat, että viimeinen vuosisata on ollut 
tämän taidon juurruttaja kansaan. 

Vanhin kirjasto Mikkelin läänissä on perustettu Kan- 
gasniemelle 1848. Tämän jälkeen sai Juva kirjaston. On 
olemassa ristiriitaisia tietoja siitä, minä vuonna kirjasto 
perustettiin. Se tapahtui v. 1850 tai 1860. Mikkeliin syn- 
tyi kirjasto v. 1851. 

Tämän jälkeen on kirjastolaitoskin hiljaisen kehityk- 
sen kautta muodostunut huomattavaksi kansan valista- 
jaksi läänimme asujamiston keskuudessa. Jokaisella on 
nyt jo tilaisuus niitä käyttäen kartuttaa tietojaan. 

Paljon ovat sanomalehdet vaikuttaneet kansamme 
valistustason kehitykseen; näin on ollut Mikkelin läänis- 
säkin. C. A. Gottlund on Otavassa antanut tietoja v. 1831, 
että mainittua lehteä tuli silloin Mikkelin lääniin 25 vuosi- 
kertaa. Perin harvoja lienee ne tapaukset olleet, jolloin 
muita lehtiä lääniimme tänä aikana saapui. Vasta 32 
vuotta tämän jälkeen, v. 1863, kerrotaan Mikkelissä ilmes- 
tyvää sanomalehteä lääniin levinneen 335 vuosikertaa. 
Mikkelin postikonttorin kautta v. 1864 tilattiin sanoma- 
lehtiä ja aikakauskirjoja yhteensä 457. Tämä on perin 



pieni määrä, kun otamme huomioon, että maassamme 
ilmestyi 7 sanomalehden tapaista julkaisua. Vaikka Mik- 
kelin postitoimisto välitti laajojen alueiden postitarpeet, 
ei sen kautta enempää tilattu. Hyvällä syyllä onkin väi- 
tetty, että v. 1864 e i vielä Mikkelin lääniin tullut 500 
sanomalehden eikä muunkaan aikakausjulkaisun vuosi- 
kertaa. 

Nykyisin on sanomalehdistä muodostunut ihmisille 
jokapäiväisen leivän veroinen ravinto. Niitä lukee nuori 
ja vanhus. Jos ne lakkautettaisiin ilmestymästä, paljon 
silloin tuntuisi puuttuvan elämästä. Pienessä Mikkelin 
kaupungissa ilmestyy nyt jo melkein yhtä monta sanoma- 
lehteä kuin 61 vuotta sitten koko maassa. On jo mainittu, 
että silloin ilmestyi 7 sanomalehden tapaista julkaisua. 
Tuo määrä tavallaan ilmestyy nykyisin Mikkelissä. 
Näiden 7 lehden yhteinen levikki on noin 32,000 vuosi- 
kertaa> jos asianomaisien antamat tiedot ovat oikeita. 
Mikkelin läänin alueella painetaan 12 sanomalehteä. Mik- 
kelissä ilmestyvät „Länsi-Savo", „Mikkelin Sanomat", 
„ Vapaus", „ Vipunen", „Rauhan Sanomat" ja „Lasten 
Ystävä" Osa Jyväskylässä painettavan „Suursavolai- 
sen" toimitusta sijaitsee Mikkelissä. Uutta kirjapainoa 
puuhataan parhaillaan kahdeksannelle lehdelle. 

Heinolassa ilmestyvät lehdet „Heinolan Sanomat" ja 
„Heinolainen". 

Savonlinnassa painetaan „Itä-Savo", „Savonmaa" ja 
„Ristin Voitto" Pieksämäellä on oma lehtensä „Pieksä- 
mäen Sanomat" Suuri on sanomalehtien merkitys. Ne 
kyntävät syvää vakoa läänimme valistusrientojen kehit- 
tymiseksi. 



Ensimäinen koulu Mikkelin läänissä on ollut Tri- 
viaalikoulu, joka Lappeenrannasta siirrettiin Mikkelin kir- 
konkylään v. 1748. Ei paljoa ehtinyt tämä koulu vaikut- 
taa kansanvalistuksen kohoutumiseen, yksistään jo senkin 
vuoksi että, koulu seuraavana vuotena siirrettiin Ranta- 
salmelle, harvan asutuksen keskuuteen. Ristiinassa toimi 
Sotakoulu vuosina 1770 — 1780 luvulla Y. M. Sprengtpor- 
tenin johtamana. Ei tämäkään „Sotakoulu" paljoakaan 
vaikuttanut kansan elämään. Sotainen leima vain sen 
toimintaa ohjasi. Kuninkaallisella määräyksellä v. 1897 
koulu siirrettiin Rantasalmen Haapaniemelle. Täällä 
tuhosi tuli sen v. 1818 syysk. 27 pnä. Nyt tarjottiin kou- 
lua Savonlinnaan, mutta kaupunki ei ottanut sitä vastaan 
ja niin se siirrettiin Haminaan, kokonaan pois Savosta. 
Mikkelissä avattiin „Alkeiskoulu" v. 1847, jossa oli ensi- 
mäisenä vuonna vain 11 oppilasta. 

Ensimäisen kansakoulun Mikkelin lääniin perusti Hir- 
vensalmelle huomattava kansanvalistuksen esitaisteli j a, 
aikaisemmin mainittu maanviljelijä Antti Manninen. 
Tämä tapahtui vuonna 1863, siis 61 vuotta sitten. Ei ollut 
helppoa alkuunpääsy. Paljon oli vaikeuksia voitettavana. 
Ihmiset eivät ymmärtäneet asiaa. Eivät myöskään talou- 
dellisesti tukeneet. Omilla varoillaan sai Antti palkata 
opettajan, sekä suorittaa muutkin koulun menot sen ensi- 
mäisinä toimintavuosina. Kaikki vastukset voitti uupu- 
maton „valontaistelija" Ei mikään hänen tarmoaan saa- 
nut masentumaan. Koulu toimi Apajalahdessa 24 vuotta. 
Tuoni vei Antin saaliinaan hautaan ja hänen perillisensä 
lakkauttivat koulun v. 1887. Tällöin oli se kuitenkin 



ehtinyt jo tehtävänsä suorittaa. Koulu näytti lääniin 
levinneillä oppilaillaan, mitä se vaikutti. Kulmakivi oli 
laskettu Mikkelin läänin kansakouluelämälle. Se kivi on 
kestänyt kunniakkaasti paikallaan. Aina säilyy Antti 
Mannisen nimi suomalaisen kansakoulun historiassa. 
Koko kansa hänen muistoaan kunnioittaa. 

Muista kouluista mainittakoon Mikkelissä oleva suo- 
malainen lyseo, perustettu v. 1872, suomalainen yhteis- 
koulu v. 1905 ja yksityinen suomalainen tyttökoulu v. 
1873, Heinolassa naisseminaari v. 1899, Savonlinnassa 
suomalainen lyseo, perustettu v. 1884, sekä suomalainen 
tyttökoulu v. 1853. 

Paljon hyvää ovat vaikuttaneet Otavassa sijaitsevat 
koulut. Kansanopisto, perustettu Otavaan v. 1901, on 
kasvattanut nuorisoseuroihin toimihenkilöitä. Se on ollut 
muutenkin koko Suur-Savon nuorisoseuratyön keskus 
näihin asti. Ken tietää, onko se tätä tulevaisuudessa. 
Emme saa unohtaa Suomen Nuoriso-opistoakaan, joka on 
kolmatta vuotta Otavassa toiminut. Se on uudestaan vi- 
rittänyt nuorisoseura-aatteen tulta Mikkelin lääniin. 
Kumpa saisimme ainaiseksi tuon opiston Suur-Savoon. 
Silloin nuorisoseuratyökin varmasti kohoaisi. Kuinka pal- 
jon ovatkaan ajat muuttuneet viimeisen vuosisadan ai- 
kana. Meillä nyt on lukemattomia kouluja jakamassa 
kansallemme valistusta. Oppivelvollisuuslaki velvoittaa 
jokaisen lapsen kasvattajan hankkimaan holtoteilleen kan- 
sakoulusivistyksen. Suomen kansa on astunut valistuksen 
päivään. 

On vielä olemassa monia eri seuroja ja yhdistyksiä, 



jotka huolehtivat kansamme valistustason kohottamisesta 

— aineellisen tilan parantamisesta. On vain ikävää se 
omahyväisyys, joka seurojen ja yhdistyksien toiminnassa 
ilmenee. Nähdään vain oma toiminta kaikki kaikessa. 
Toisien työtä väheksytään. — Se on korjattava epäkohta. 

Paljon, paljon on viimeisen vuosisadan kuluessa ta- 
pahtunut. Huimaavaa vauhtia on menty eteenpäin. Suomi 
on saavuttanut tuhansia vuosia unelmoidun itsenäisyyden 

— vapauden. Tätä kirjoitettaessa juhlitaan tämän suur- 
tapahtuman 8-vuotismuistoa. Tuhansia Suomen lippuja 
on koroitettu päivää kunnioittamaan. Satoja juhlia pan- 
naan toimeen. — Suomen kansa on astunut valistuksen 
ja vapauden aamuun. 

Ei ole ollut helppoa kulku. Mikkelin läänikin on hi- 
taasti seurannut muiden mukana. Suuria taisteluita on 
rauhan aseilla suoritettu. Kun muu Suomi paloi suoma- 
laisuusasialle — Suur-Savo nukkui. 

Tuli kuitenkin herätyshuuto kivien maillekin. Sai Sa- 
volaisenkin innostumaan ja nousemaan ase kädessä tais- 
teluun vapauden aamun paljastamiseksi. Ymmärsi savo- 
lainen kunnioittaa menneisyyttäkin. Muisti Porrassalmen 
kunniakasta taistelutanteretta muistomerkillä. Siihen sa- 
nat jälkipolville puhumaan kaiversi : 

„Täyttäös syntymämaa, mitä vartiopaikkasi vaatii 
kuin sen on täyttänyt työ kunniatantereen tään. 

Teki muutakin Savolainen: Kirkkomaille urhojen 
muistolle pystytti harmaita kraniittipatsaita. Tahtoi niillä 
kunnioittaa sankaripoikiaan. 

Edellä oleva ei ole antanut mitään täydellistä kuvaa 



viimeisen vuosisadan tapahtumista. Ei se ollut se tarkoi- 
tuskaan. On vain tahdottu vähän menneisyyteen katsoa. 
Sitä ei ole tehty ilman tarkoitusta. Se on tehty siksi, että 
huomaisimme ja muistaisimme, mitä on tapahtunut — 
osaisimme kunnioittaa menneisyyttä ja kuulisimme, mihin 
se meitä velvoittaa ja vaatii. Emmehän me tahdo olla 
muita suomalaisia huonompia? Tahdommehan mekin jo- 
takin maallemme antaa. Mitä me antaisimme? 
Antakaamme pyhä lupaus : 

„Oi Savonmaa, tuhattoivojen maa, 
ota vastahan lastesi työ. 
I Sua vallata yö ei koskaan saa. 

I Sydän lastesi leimuten lyö." 



ADVENTTI-AATON ILTANA 



On kaunis ilta — kohta yöhyt saa. 
Ei tuulen hengähdystä tunne maa. 
Siellä täällä valo pieni syttyy, 
kuu ja tähdet tuikintahan yhtyy. 
Ne kertoo saavunnasta juhla-aaton, 
tuo mieliin ihmeellisen riemusaaton. 

Se saatto tekee suurta kunniaa — 
ei koskaan tehty ole suurempaa! — 
Vaikka aasi kantaa ruhtinasta — 
eipä lakkaa kansa juhlimasta. 
Soi Hoosianna niinkuin vetten pauhu, 
se kuninkaalle ylistyksen laulu. 

Sai harvoin maassa täällä kunniaa — 
mut silloin palmutietä ratsastaa 
ja kaikki kansa kunniaansa lauloi 
ja tielle parhaat palmun oksat taittoi. 
— Se juhla oli taivaan kuninkaan, 
Hän silloin kulki kohti kuoloaan. 



Kun saapuu raaskin juhla ruhtinaan, 
soi Hoosianna suurta kunniaa. 
Nyt kaikki rinnat kilvan laulamaan 
jo nouskoot ylistystä kuninkaan. 
Saa silloin onnen ajan ihminen, 
kun uskoo totuusviestin ikuisen. 

Sä lapsi maan — käy tekoon kunnian, 

et f kerran saavuttaisit onnelan! 

Ei maiset mahdit iki- onneen vie, 

on vaivaloinen sinne matkatie. 

Ei omat voimat yli kuiluin kanna, — 

sä siksi Herran käteen johto anna. 



EINO LEINON MUISTOLLE 



Jo taaskin niitti tuoni saalistaan, 
vei miehen suuren outoon maailmaan. 
Vei miehen, joka ilot, surut tunsi, 
vei miehen, joka syvänteissä kulki. 

Ei helky kannel runoruhtinaan, 
ei kaiu sanat enään sointumaan. 

— On kylmä rinta, joka tulta sykki 
ja ylös murheenmaasta aina pyrki. 

Vei tuoni sinne runokuninkaan, 
jossa kannel kaikuu ainiaan. 
Ei tuskan teitä tunne ihminen, 
on onni siellä suuri — ikuinen. 

Oi, miksi loppui katku kanteleen, 
mi paljon — paljon soitti kansalleen. 

— Ei ihmis aatos tunne Luojan teitä. 
Ne usein kohtaa yllättäen meitä. 

12. I. 26. 



PUHU AINA TOTTA 



„Älä sano väärää 
todistusta lähirnäisestäsi" 

Tuhansia vuosia sitten antoi Jumala ihmiskunnalle 
kahdeksannen käskyn sisältämän elämänohjeen. Jo sil- 
loin täytyi tällä kiellolla rajoittaa ihmisen julkilausumia 
ajatuksia, eikä ilman aihetta. Mehän jokainen tunnemme 
raamatun kertomuksen Kainista ja Aapelista. Jo tämän 
toisen sukupolven eläessä maan päällä ensimäisen kerran 
tapahtui rikos, jonka Jumala antamallaan kahdeksannella 
käskyllä myöhemmin kielsi. Kun veljekset olivat kerran 
uhraamassa, ja Kainin uhri ei ollut mieluinen Jumalalle, 
silloin Kain vihastui veljeensä, ja murhasi hänet. Tämän 
verityön johdosta Jumala kutsui Kainin tilille kanssaan, 
ja silloin Kain antoi ensimäisen väärän todistuksen. Se 
kuului: „En tiedä; olenko minä veljeni vartija?" 

Tämä oli ensimäinen väärä todistus, mutta tämän jäl- 
keen on niitä tehty lukemattomia. Senkin jälkeen, kun 
kahdeksas käsky annettiin, ihminen on uskaltanut uhmata 
Luojansa kielloa, tehden rikoksia kahdeksatta käskyä 
vastaan. 



Meidän päivinämme näyttää kahdeksannen käskyn 
rikkominen kohoavan suuremmaksi kuin koskaan ennen. 
Missä kaksi ihmistä on koolla, siellä kolmas henkilö on 
puheenaiheena — ja useimmiten — annetaan vääriä to- 
distuksia lähimäisestä, puhutaan valhetta. Tämän saman 
huomion saa tehdä miltei kaikkien kansalaispiirien kes- 
kuudessa. 

— Ihminen tahtoo aina vain asettaa itsensä etualalle 
— tästä useimmiten johtuu valheen puhuminen. Itsek- 
käisyys aiheutti ensimäisen väärän todistuksen — Kain 
kadehti veljeänsä. Sama on asian tila meidän päivinäm- 
mekin. Kateushan se useimmiten aiheuttaa väärät to- 
distukset. Jos toinen menestyy, ja pääsee eteenpäin elä- 
mässään, pian löytyy kadehtijoita, ja se useimmiten ilmoi- 
tetaan valheellisilla puheilla, väärällä todistuksella. Ol- 
laanpa joskus valmiita kateuden pakoittamina valalla 
vahvistamaan „väärä todistus" Tätä todistaa useat ilmi- 
tulleet väärävalajutut. Ken voi sanoa kuinka monta niitä 
on jäänyt paljastumatta tässä elämässä — • — - — 

Hyvä lukija. 

Meille sanotaan raamatussa : „Ei väärä todistaja pääse 
rankaisematta ja joka rohkeasti valhettelee, ei hän ole 
selviävä" 

Ennemmin tai myöhemmin ihminen saa rangaistuksen 
valheen puhumisesta. Jo ensimäinen väärä todistus ran- 
gaistiin ankarasti. Kun Kain sai tietää, mitä hänelle seu- 
raa tekonsa johdosta, hän tunnusti syyllisyytensä tuntien: 
„Minun rangaistukseni on suurempi, kuin minkä voin 
kantaa" Joskaan ei aina väärä todistaja saa niin anka- 



raa rangaistusta, mikä Kainia kohtasi. Kuitenkin en- 
nemmin tai myöhemmin ihminen saa valheen puhumisesta, 
väärästä todistuksesta koston. Se voi tulla monessa muo - 
dossa, jopa joskus elämän lopettajanakin. Eikö siinäkin 
jo ole kyllin rangaistusta kun ihminen menettää tuntonsa 
rauhan. 

Sinulle hyvä lukija pyytäisin sanoa: Noudata kah- 
deksatta käskyä elämässäsi! Noudata sitä omantuntosi 
puhtaana säilyttämiseksi, noudata ympäristösi elämän on- 
nellistuttamiseksi, noudata elämäsi onnen saavuttamiseksi! 



HERRAN TYÖHÖN 

Kun kuulet kutsun työhön Jumalan, 
kun pyhä tuli palaa povessasi, 
sä silloin kuule ääni kutsujan, 
käy työhön kanssa hyvän auttajasi. 

•Et silloin eksy tieltä väärähän, 
et sorru syvänteitä kulkeissasi, 
sä saavut kerran siihen määrähän, 
jok' työhön käydess f oli toivonasi. 

Jos saisin huutaa yli maailman, 
jos kuolon uhallakin sen mä voisin. 
Mä silloin julistaisin sanoman: 
jo onnen teille kansakunnat soisin. 

Mä soisin onnen pyhän — puhtahan, 
mä soisin ikirauhan ihanaisen, 
mä soisin hengen hyvän Jumalan, 
mä soisin voiman kaikki voittavaisen; 



mi maahan murtais' onnen estehct, 
mi toisi rauhan koko maailmalle, 
mi pelastaisi kaikki ihmiset, 
mi heidät puhdistaisi Jumalalle. 

Ei suotu mulle voimaa taivahan, 
ei kanna ääni yli maiden — kansain. 
Mä siksi sulle vainen huudahdan: 
Sä murra mahti pimeyden valtain. 

Käy lailla sankarien taisteluun, 
vie totuus aseenasi rintamalle, 
käy sillä sydämissä kamppailuun 
ja voita sielut rauhan Jumalalle. 

Sä olet voittajana taistelun, 

kun kansat Herran teitä rakastavat. 

Saat käydä riemuellen aamuhun 

ja saapuu toivotat — nuo onnen ajat. 

Jos oma mahti — oma voimasi 
saa yksin tekojasi johdatella, 
on työsi tyhjyyttäkin turhempi 
mä sulle vielä pyydän kerto elia. 

Vie elon tiesi johtoon Jumalan, 
isä häitä pyydä aina siunausta. 
Saat silloin valoaseet voittajan, 
et kaunihimpaa löydä saavutusta. 



LUKIJALLE 



Mä Sua kiitän ystäväin, 
kun hetken viivyit mietteissäin. 
Mä toivon että rivit nää 
vois' Sua joskus lämmittää. 

Sä että maasi muistaisit, 
sen eteen työsi uhraisit, 
ja varoittaisit kansaasi 
nyt sortumasta kuiluihin. 

Mä sua pyydän muistamaan 
on tiemme maassa lyhyt vaan. 
Se kulkekaamme tietäen 
on määrä meillä ikuinen. 



Hinta 4* — 



